A Stichting Interkerkelijke Organisatie Voor Ontwikkelingssamenwerking (Hollandia) által vezetett ACT for Humanitarian Capacity Development in EU Aid Volunteers initiative (ACT az EU segítségnyújtási önkéntesei kezdeményezés humanitárius kapacitásépítéséhez) létrehozott egy nagy konzorciumot több országbeli, így etiópiai, nepáli, ugandai és bangladesi szervezetekből. Az e-tanulás, a szervezeti kapacitásértékelések és a veszélyhelyzeti felkészültségi és ellenálló képesség-építési tervek és képzés kombinációja révén – és egyéb tevékenységek mellett – a projektpartnerek együttműködtek az EU segítségnyújtási önkéntesei kezdeményezés akkreditációs követelményeinek megvalósítása, a humanitárius kapacitások kiépítése és a katasztrófa sújtotta országok helyi és nemzeti nem kormányzati szervezetei bővített vezetői kapacitásainak kiépítése terén.

Az Association France Volontaires (Franciaország) által vezetett „Volunteering in Humanitarian Aid — Host Organisations” (Önkéntesség a humanitárius segítségnyújtás terén – Küldő szervezetek) elnevezésű projekt a helyi önkéntesek kapacitásának kiépítése révén a közösségi reziliencia javítására irányuló tevékenységeket végzett, és az önkéntesek irányításának megerősítése és a „humanitárius önkéntesség” kultúrájának fejlesztése révén fogadó szervezetek akkreditációján munkálkodott. Azon célkitűzés mellett, hogy az EU segítségnyújtási önkéntesei kezdeményezés keretében a projektpartnerek akkreditált küldő vagy fogadó szervezetekké váljanak, a projekt elősegítette, hogy az Európai Önkéntes Humanitárius Segítségnyújtási Hadtest projektkonzorcium szerkezetén belüli partnerségekben végezhessenek munkát és élvezzék a más szervezetek hálózataihoz való hozzáférés előnyeit.

Technikai segítségnyújtás

A Polska Akcja Humanitarna Fundacja (Lengyelország) által vezetett, a Technical Assistance for Humanitarian Aid Organisation from Central Eastern Europe to Enable Efficient Deployment of Volunteers (Az önkéntesek hatékonyabb kiküldését támogató technikai segítségnyújtás a közép-kelet-európai humanitárius segélyszervezetek számára) elnevezésű projekt a lengyel, a cseh, észt és szlovák szervezeteket fogta össze. A projekt fő célkitűzése az volt, hogy segítse a konzorciumot az EU segítségnyújtási önkéntesei kezdeményezés keretében küldő szervezetté válás folyamatában. Célirányos képzést nyújtott, amelynek eredményeként nőtt az emberi erőforrások, az önkéntesek irányítása, a tudásmenedzsment és a projektirányítás terén képzett személyek száma. Célja volt továbbá, hogy az egyes szervezeteken belül javítsa a tudásmenedzsment fejlesztését, hogy segítsen megelőzni az ismeretnek a személyzet rotációja miatti elvesztését, és elősegítse a munkavállalók és az önkéntesek közötti tudás és tapasztalatok terjesztését.

A Concern Worldwide (Írország) irányításával zajló Strengthening Human Resource Capacity for Volunteer Management and Humanitarian Response (Az önkéntesek irányítása és a humanitárius intézkedések emberi erőforrás-kapacitásának megerősítése) projekt célja a küldő szervezetek humánerőforrás-rendszereinek megerősítése volt annak érdekében, hogy az önkéntesek irányításában részt vevő szervezetek teljesítsék az Európai Önkéntes Humanitárius Segítségnyújtási Hadtest akkreditációs szabványait és megosszák az EU segítségnyújtási önkéntesei kezdeményezés terén szerzett tudást és tapasztalatokat. A konzorciumi partnerek akkreditált küldő szervezetekké váltak, és jelenleg részt vesznek az Európai Önkéntes Humanitárius Segítségnyújtási Hadtest kiküldésére irányuló projektekben.